Biotitas

Biotitas – filosilikatinis mineralas, kurio sudėtyje yra kalio, magnio, geležies ir aliuminio. Randamas granitinėse uolienose, gneisuose ir skalūnuose, pegmatito gyslose taip pat slūgso metamorfinėse uolienose. Biotitas yra tobulo skalumo ir turi bazalinį skilimą. Pavadintas prancūzų fiziko Žano Baptistės Bioto garbei.

Kietumas pagal Moso skalę – 2,5-3,0, specifinis tankis – 2,7-3,1.

Mineralas matinio blizgesio. Yra žalsvos, rudos, juodos spalvos.

Radimvietės 
Biotitas randamas Vezuvijaus ugnikalnio lavoje, taip pat daug kitų Europos vietų. JAV jis randamas pegmatituose Naujojoje Anglijoje, Virdžinijoje, Šiaurės Karolinoje ir granituose Paik Pyko kalnuose, Kolorade.

Silikatų klasė